Әхмәтова Гүзәл Әдһәм кызы

«Болгар шәһәренең 2 нче номерлы урта

гомуми белем бирү мәктәбе»

I квалификация категорияле

туган (татар) теле укытучысы

8 нче сыйныфта туган (татар) тел буенча уку грамоталылыгын формалаштыру

Максат:

8 нче сыйныф укучыларының уку грамоталылыгын бәяләүгә һәм формалаштыруга юнәлдерелгән биремнәр эшләү.

Бурыч:

1) халыкара тикшеренүләрдә уку грамоталылыгын бәяләүдә төп алымнарны өйрәнү.

2) уку грамоталылыгын формалаштыру һәм бәяләү буенча биремнәргә куела торган төп характеристикаларны бәян итү

**Текстны укыгыз  һәм 1 нче- 4 нче биремнәрен үтәгез.**

**Ике йөрәкле кешe**

Андый буранлы көннәр безнең якларда кышын да күп булмый торгандыр. Әнкәй мондый буранны “җен туе” ди. Күз ачкысыз кар гарасаты. Ишектән упкын төбенә төшкәндәй чыгып китәсең. Ничек кенә җылы киенсәң дә, суык җил күз ачып йомганчы сине үзенең сөякләргә үтеп керерлек салкын тулы кочагына бөтереп ала, тәнеңдәге һәр күзәнәгеңә салкын энәсен кадап чыга. Бит-йөзеңне тун якалары белән томалап, үз-үзеңне кочып, ярым йомарланган хәлдә барасың да барасың. Иң мөһиме, трамвай тукталышына кадәр алып баручы сукмакны югалтмаска кирәк. Гел шул хакта гына уйларга туры килә. Уйларың башка якка китеп, юлдан язсаң, тиз генә эзгә төшәм димә. Әле ярый усал җил тапталудан таш кебек каткан сукмак карын ялап та, кимереп тә ала алмый.

Шулай барганда, бер тавышка игътибар иттем. Хәер, мин ул тавышны байтактан ишетеп килә идем инде. Башта аны җил галәмәтедер дип уйладым. Аннары күңелемә зәһәр суыктан тавыш галлюцинациясе башланамы әллә дигән уй төште. Ничек кенә булмасын, үзәкне өзеп чыелдаган тавыш бетмәде, киресенчә, көчәя, ачыклана гына барды.

Чыелдавык тавыш чыгарып яткан ул төргәкне мин аздан гына китереп басмадым. Үзем дә сизмәстән, читкә тайпылдым. Төргәк кыймылдап куйды. Сукмак читендә бияләй кадәрле генә көчек баласы ята иде. Әйе, ята иде, чөнки әлеге тере төргәк аз гына калкына башласа, аны җил, сукмактан кубарып, үзе белән әллә кайларга алып китәр төсле иде.

Көчекне кулыма алдым. Аның калтыранган тәнен тойдым. Тиздән бу калтырану үземә дә күчте. Һәм миңа әлеге кечкенә җан иясе алдында ачы буран өчен, көчекне адаштырып калдырган кешеләр өчен бик тә, бик тә оят булып китте.

Изүемне ачып, көчекне куеныма куйдым. Җылыны тоеп алган тере йомгак үзе дә эчкәрәк кереп үрмәләде, нәкъ йөрәк турысына барып җитеп, борынын култык астына төртте дә тынып калды.

Минем үземә дә җылы булып китте. Бураны-кары да, зәһәр суыгы да инде куркытмый иде. Бу мизгелдә мин һәр кар бөртегенә күзләрен йома торган, суыкның һәр сулышына бөрешеп ката торган гадәти кеше түгел идем. Уен эшмени – куенымда, ярсып-ярсып, берьюлы ике йөрәк тибә иде. (Г. Гыйльманов)

Комплекслы бирем **“Ике йөрәкле кешe”**

**1 нче бирем “Ике йөрәкле кешe”**

1.Һава торышына аерым игътибар бирүөчен автор нинди алымнар куллана? Ике ысул белән языгыз.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Характеристика һәм бәяләү системасы**

**Биремнәр характеристикасы**

**Бәяләүнең** э**чтәлелеге**: шәхси укуы өчен: Һава торышы

**Компетентлы бәяләү**: текстның эчтәлеген, формасын аңлау һәм алымнарга игътибар итү.

**Контекст**: шәхси.

**Текстның тибы**:тоташ

**Биремнәрнең катлаулылык дәрәҗәсе**: югары

**Җавап формасы:** тирәнтен җавап

**Бәяләү объекты:** авторның ниятен аңларга, һава торышын тасвирлаган ысулларны аерырга.

**Бәяләү системасы**

|  |  |
| --- | --- |
| **Код** | Критерийларның эчтәлеге |
| **2** | Һава торышы турында мөһим мәгълүмат   1. Язу хәрефләрен куллана   2. Текст дәвамында төрле формулировкалар кабатлый  “Суык җил”,” Салкын энәсен кадап”, “Усал җил”, “Зәһәр суыкта”, “Ачы буран”, “Бураны-кары да, зәһәр суыгы” |
| **1** | 1. Язу хәрефләрен куллана   2. Текст дәвамында төрле формулировкалар кабатлый  “Салкын” , “Буран”, “Кар бөртеге” |
| **0** | Җавап дөрес түгел |

**2 нче бирем** Кайсы вариант җавабында "Сөйләүче кемнәр өчен үзен гаепле сизә?”   соравына җавап булырдай мәгълүмат бармы?

         1) Чыелдавык тавыш чыгарып яткан ул төргәккә мин аздан гына китереп басмадым.

         2) Һәм миңа әлеге кечкенә җан иясе алдында ачы буран өчен, көчекне адаштырып калдырган кешеләр өчен бик тә, бик тә оят булып китте.

        3) Тиздән бу калтырану үземә дә күчте.

        4) Сукмак читендә бияләй кадәрле генә көчек баласы ята иде.

**Характеристика һәм бәяләү системасы**

**Биремнәрхарактеристикасы**

**Бәяләүнең** э**чтәлелеге**: шәхси укуы өчен: кеше һәм көчек

**Компетентлы бәяләү**: эчтәлекне аңлау, автор әйтергә теләгән фикерне күрү һәм бәяләү.

**Контекст**: шәхси һәм иҗтимагый.

**Текстның тибы**:тоташ

**Биремнәрнең катлаулылык дәрәҗәсе**: уртача.

**Җавап формасы:** Бер дөрес җавапны сайлау.

**Бәяләү объекты:**текстның мәгънәле структурасын аңлау(теманы/ төп фикерне/текст идеясен билгеләү)

**Бәяләү системасы**

|  |  |
| --- | --- |
| **Код** | Критерияларның эчтәлеге |
| **2** | Раслауны белгеләү (Әле яңа гына дөньяга килгән мескен көчекне суыкка чыгарып ташлаган рәхимсез бәндәләр өчен, чынлап та, оят) |
| **0** | Башка раслауны белгеләү |

1. **нче бирем. Текст фрагментын укып чыгыгыз. Кайсы җөмләдә көчек кешенең йөрәк җылысын тоя.**

Изүемне ачып, көчекне куеныма куйдым. Җылыны тоеп алган тере йомгак үзе дә эчкәрәк кереп үрмәләде, нәкъ йөрәк турысына барып җитеп, борынын култык астына төртте дә тынып калды. Минем үземә дә җылы булып китте. Бураны-кары да, зәһәр суыгы да инде куркытмый иде. Бу мизгелдә мин һәр кар бөртегенә күзләрен йома торган, суыкның һәр сулышына бөрешеп ката торган гадәти кеше түгел идем. Уен эшмени – куенымда, ярсып-ярсып, берьюлы ике йөрәк тибә иде!

**Характеристика һәм бәяләү системасы**

**Биремнәр характеристикасы**

**Бәяләүнең**  э**чтәлелеге**: шәхси укуы өчен: кеше һәм көчек

**Компетентлы бәяләү**: мәгълүматны интеграцияләү һәм интерпретацияләү

**Контекст**: шәхси һәм иҗтимагый.

**Текстның тибы**:тоташ

**Биремнәрнең катлаулылык дәрәҗәсе**: уртача.

**Җавап формасы:** Дөрес җавапны сайлау.

**Бәяләү объекты:** текст фрагментында бирелгән мәгълүмат нигезендә нәтиҗәләр ясарга

**Бәяләү системасы**

|  |  |
| --- | --- |
| **Код** | Критерияларның эчтәлеге |
| **2** | Раслауны белгеләү (җөмләне табу)  Җылыны тоеп алган тере йомгак үзе дә эчкәрәк кереп үрмәләде, нәкъ йөрәк турысына барып җитеп, борынын култык астына төртте дә тынып калды. |
| **0** | Башка раслауны белгеләү |

**4 нче бирем.**Г. Гыйльманов **“Ике йөрәкле кешe”** хикәясендә бүгенге көндә нинди проблемаларны күтәргән? Кайсы раслау **(туры килә), кайсысы туры килми ( туры килми). Баганага “туры килә, я “туры килми” кирәкле V билгеcен куегыз.**

|  |  |  |  |
| --- | --- | --- | --- |
| **Код** | **Әлеге раслаулар** | **Туры килә** | **Туры килми** |
| **3** | 1)Күңел суыклыгы |  |  |
|  | 2) Мәрхәмәтсезлек |  |  |
|  | 3)Табигый күренеш |  |  |
|  | 4)Ташландык песи |  |  |
|  | 5)Шәфкатьле  кешеләр |  |  |
|  | 6)Кешеләрнең яхшылыгы күңелгә рәхәтлек бирә. |  |  |

**Характеристика һәм бәяләү системасы**

**Биремнәр характеристикасы**

**Бәяләүнең** э**чтәлелеге** : шәхси укуы өчен: кеше һәм көчек

**Компетентлы бәяләү**: текст эчтәлеген аңлауһәм проблемасын бәяләү.

**Контекст**: шәхси һәм иҗтимагый

**Текстның тибы**:тоташ

**Биремнәрнең катлаулылык дәрәҗәсе**: югары

**Җавап формасы:** Туры килгән һәм туры килмәгән җавапны сайлау.

**Бәяләү объекты: автор күтәргән проблемаларга карата фикер алышырга һәм авторның позициясен аңларга.**

**Бәяләү системасы**

|  |  |
| --- | --- |
| **Код** | критерияларныңэчтәлеге |
| **3** | Раслауны белгеләү(Барлык алты очракта да дөрес сайлау ясалды) |
| **2** | 1 хата җибәрелгән |
| **1** | 2 хата җибәрелгән |
| **0** | 3-4 хата җибәрелгән |

**Финанс грамоталылык. Биремнең характеристика**

|  |  |  |  |  |  |  |
| --- | --- | --- | --- | --- | --- | --- |
| **Бәяләүнең** э**чтәлелеге** | Компетенция | Контекст | Дәрәҗә | Җавап формасы | Бәяләү объекты | Бәяләү системасы |
| шәхси укуы өчен: һава торышы | текстның эчтәлеген һәм формасын аңлау һәм алымнарга игътибар итү. | шәхси | югары | Тирәнтен җавап | авторның ниятен аңларга, һава торышын тасвирлаган ысулларны аерырга | 2б |
| шәхси укуы өчен: кеше һәм көчек | эчтәлекне һәм текст формасын бәяләү. | шәхси һәм иҗтимагый. | уртача | Дөрес җавапны сайлау | эчтәлекне аңлау, автор әйтергә теләгән фикерне күрү һәм бәяләү | 2б |
| шәхси укуы өчен: кеше һәм көчек | эчтәлекне һәм текст формасын бәяләү | шәхси һәм иҗтимгый | уртача | Бер дөрес җавапны сайлау. | текст фрагментында бирелгән мәгълүмат нигезендә нәтиҗәләр ясарга | 2б |
| шәхси укуы өчен: кеше һәм көчек | эчтәлекне һәм текст формасын бәяләү | шәхси һәм иҗтимгый | югары | Туры килгән һәм туры килмәгән җавапны сайлау. | Автор алган проблемага карата фикер алышырга һәм авторның позициясен аңларга | 4б |
| шәхси укуы өчен: кеше һәм көчек | эчтәлекне һәм текст формасын бәяләү | шәхси һәм иҗтимгый | югары | Җавапны сайлау | Автор алган проблема буенча фикер алышу | 10б |